Document ID: 31993D0017

NEUVOSTON PÄÄTÖS,
tehty 21 päivänä joulukuuta 1992,
puolijohdetuotteiden piirimallien oikeudellisen suojan ulottamisesta koskemaan eräistä maista ja eräiltä alueilta olevia henkilöitä tehdyn neuvoston päätöksen 90/510/ETY muuttamisesta (93/17/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon puolijohdetuotteiden piirimallien oikeudel-lisesta suojasta 16 päivänä joulukuuta 1986 annetun neuvoston direktiivin 87/54/ETY(1) ja erityisesti sen 3 artiklan 7 kohdan,
ottaa huomioon komission ehdotuksen,
sekä katsoo, että
yhteisössä oikeutta puolijohdetuotteiden piirimallien oikeudelliseen suojaan sovelletaan henkilöihin, joilla direktiivin 87/54/ETY 3 artiklan 1 5 kohdan mukaan on oikeus suojaan,
oikeus suojaan voidaan neuvoston päätöksellä ulottaa henkilöihin, jotka mainittujen säännösten mukaan eivät saa suojaa,
suojan ulottamisesta laajemmalle on mahdollisuuksien mukaan päätettävä koko yhteisön osalta,
neuvosto ulotti päätöksellään 90/510/ETY(2) tämän suojan koskemaan pysyvästi eräistä maista ja eräiltä alueilta olevia henkilöitä,
tämä suoja on aiemmin väliaikaisesti ulotettu koskemaan ainoastaan Suomesta, Islannista, Liechtensteinista, Norjasta ja Sveitsistä olevia luonnollisia henkilöitä päätöksellä 90/511/ETY(3), jonka voimassaoloaika päättyy 31 päivänä joulukuuta 1992,
päätöksen 90/511/ETY mukaisesti tämä suoja on sittemmin ulotettu koskemaan Sveitsistä ja Suomesta olevia yhtiöitäja muita oikeushenkilöitä komission päätöksillä 90/541/ETY(4) ja 92/20/ETY(5), ja
nyt vaikuttaa aiheelliselta ulottaa suoja pysyvästi koskemaan edellä tarkoitettuja maita, joiden vastaava lainsäädäntö suojaa puolijohdetuotteiden piirimalleja ja jotka turvaavat pysyvästi tämän suojan direktiivin 87/54/ETY mukaisesti suojaan oikeutetuille yhteisön jäsenvaltioista oleville henkilöille,
ON TEHNYT TÄMÄN PÄÄTÖKSEN:
1 artikla
Korvataan päätöksen 90/510/ETY liite tämän päätöksen liitteellä.
2 artikla
Tätä päätöstä sovelletaan 1 päivästä tammikuuta 1993.
3 artikla
Tämä päätös on osoitettu kaikille jäsenvaltioille.
Tehty Brysselissä 21 päivänä joulukuuta 1992.

Labels: 7
1
5